VARAAIT
Alustame täna 2-osalise sarjaga, mille nimi on "Ellujääjad".
Ma ei tea, millega sul seostub sõna "ellujääja."
Võib-olla meenub mõni TV-sari, kus heas füüsilises vormis tüübid
võistlevad selle nimel, kumb võidab rahalise auhinna
ja suudab teisele ära teha nii, et see saatest välja langeks.
Või siis mul endal tuleb vähemalt ellujääjaga meelde MacGyver,
Angus MacGyver, Imemees. TV-seriaal, mida 80-ndate lõpus näidati.
Seal räägitakse mehest, kes tuli välja mistahes olukorrast.
Polnud kohta, raskust ega probleemi, millest MacGyver poleks välja tulnud.
Polnud pommi, mida MacGyver poleks suutnud kahjutuks teha.
Polnud sellist olukorda, kus ta ei suutnud ehitada pommi või midagi muud
haaknõelast, sukapaelast, teibist või juhtmejupist.
MacGyver tuli välja kõigist olukordadest.
Aga on olemas olukord, millest isegi MacGyver ei tuleks välja,
kui ta oleks tõeline inimene.
Nimelt igaüks meist peab kohtuma põrguga,
juhul, kui meil pole pääseteed sellest.
Ja sellepärast on see tuhande dollari küsimus,
miljoni dollari või miljoni miljoni dollari küsimus,
kuidas pääseda põrgust.
Need TV-sarjad näitavad alati sellist olukorda,
kus kangelane pääseb alati viimasel hetkel
ja päästab kangelanna viimasel hetkel.
Mingi aken avaneb, mingi uks avaneb või mingi auk avaneb
ja just siis, kui nad on välja pääsenud, lendab kõik õhku.
Tegelikus elus ei lähe alati nii.
Seepärast on tähtis, et meil oleks päästevahend kõige halvema jaoks,
mis meiega võib ilma päästjata juhtuda.
Tere tulemast saatesse ja kui sul on Piibel, siis võta see välja,
et jälgida neid Piibli kirjakohti, mida vaatame.
Atäh, et oled vaatamas!
VARAAIT
Siin on mul ese, mis kirjeldab ellujäämist väga hästi. Tegelikult ka MacGyverit.
See on nimelt Leathermani taskunuga, MacGyveril ei ole Leathermani,
vaid tal on nendes "Imemehe" sarjades Shveitsi armee nö. ellujäämisnuga.
See on hõlpsasti kasutatav, kuna siin on väga palju
erinevaid kasutusmooduseid, mille abil välja tulla igast olukorrast.
Ja nagu režissöör hästi teab, võib sellega kergelt ka haava saada,
nagu just juhtus. See on tema nuga.
On aga ka selliseid olukordi, kus isegi taskunuga meid ei aita.
Meie elus on selliseid olukordi, millest me ei leia väljapääsu.
Me kohtame ebaõnnestumisi, kaotusi, pankrotte, haigusi,
katastroofe ja lõpuks surma. Ja see nuga ei aita meid neis asjades.
Just sellepärast on maailm täis usundeid,
mis pakuvad uskujatele üksteisest meeletumaid viise
elu probleemidest ja katastroofidest läbitulekuks
ja eelkõige kõige halvema - surma võitmiseks.
Usundeis loodetakse inimliku osavuse ja jõu peale,
alati on olemas mingi viis, mingi meetod, mingi harjutus, mingi masin või mantra,
millega jumalat või jumalaid võib lepitada ja saada uus võimalus.
Kui üks abinõu ei aita, siis proovime teist ja kasvõi kõiki samaaegselt.
Piibli järgi on olemas koht, kus ei ole uuesti alustamise võimalust,
kus pole lootusekübetki, millest pole imelist pääsemist.
On olemas koht, kust isegi MacGyver oma osavusega välja ei tule.
Piibel õpetab, et on olemas põrgu.
See on koht, millest arusaadavalt palju ei räägita
ega taheta seda ka eriti uskuda, vähemalt mitte mina.
Tegelikult usuvad Soome Usuuuringute uurimuste kohaselt
peaaegu pooled soomlased küll taeva olemasolusse,
kuid vaid 25% usub põrgu olemasolu.
Ehk siis pooled usuvad taevast, aga vaid 25% usub põrgusse.
Selle põhjuseks ei saa olla see, et Piiblis ei räägita piisavalt hukatusest.
Näiteks õpetab Jeesus põrgust rohkem kui taevast.
Jumala vaenlane Saatan on pannud inimesed põrgu üle naerma.
Sellest on tehtud koht, kus on alati head peod, kus on palju tuttavaid
ja mõnus tuju ja kus "suitsule saab tuld", nagu ütleb üks Soome laulja.
Miski ei või olla kaugemal tõest.
Piibli kohaselt on põrgu koht, kuhu satuvad kord kõik sellised inimesed,
kes pole võtnud vastu head sõnumit Jeesusest ja pattude lunastusest.
Piiblis, Teise Tessaloonika kirjas 1.ptk, salmis 7 öeldakse:
"Ja teile, keda vaevatakse, antaks hingamist ühes meiega,
kui Issand Jeesus ilmub taevast oma väe inglitega tuleleegis
ja maksab kätte neile, kes ei tunne Jumalat
ja kes ei alistu meie Issanda Jeesuse Kristuse evangeeliumile,
kes saavad nuhtluseks igavese hukatuse,
hülgamise Issanda palge eest ja tema vägevuse auhiilgusest".
Alguses ei olnud põrgu mõeldud inimestele, vaid Saatanale.
Jeesus rääkis Matteuse 25.ptk tähendamissõnas, kuidas Issand ütleb
oma vasakul käel olijatele, et minge ära minu juurest, te neetud,
igavesse tulle, mis on valmistatud kuradile ja tema inglitele.
Kohutav, et kord on põrgus rohkem inimesi kui taevas.
Alguses ei pidanud nii olema.
Praegusel hetkel pole põrgus veel kedagi.
Esimesed, kes sinna satuvad,
on Ilmutuse raamatus märgitud 2 isikut: Antikristus ja tema valeprohvet.
Ilmutuse raamatus 19:20 öeldakse:
"Ja metsaline võeti kinni ja temaga ühes valeprohvet,
kes tema ees oli teinud oma imeteod, milledega ta oli eksitanud neid,
kes metsalise märgi olid vastu võtnud ja kes kummardasid tema kuju.
Nad mõlemad visati elusalt tulejärve, mis põleb väävliga."
Järgmisena on kord Saatana ja tema inglite käes
ja kõigi nende, kes on järginud teda.
Ja see juhtub alles peale viimset kohut.
Ilmutuse raamatus 20 salmides 10 ja 15 öeldakse:
"Ja kurat, kes neid eksitas, heideti tule ja väävli järve,
kus on ka metsaline ja valeprohvet.
Ja neid vaevatakse päevad ja ööd ajastute ajastuteni!"
"Ja keda ei leitud kirjutatud olevat eluraamatusse, heideti tulejärve!"
Miks on hukatus olemas?
Põrgu on igavese karistuse koht.
Hukatus on karistus patu ja mässu eest püha Jumala vastu.
Karistus on alati vastavuses sooritatud kuriteoga.
Näiteks tänapäeva kohtus on ka nii -
mida suurem on kuritegu, seda suurem on karistus.
Tõsi, inimeste maailmas muutuvad karistused aja jooksul leebemaks.
Seadused ja nende täitmise jälgimine
kohanduvad vägisi inimliku kurjuse patuga.
Need muutuvad vähehaaval lõdvemaks. Jumala maailmas seda ei juhtu.
Piibel ütleb, et kõik on pattu teinud ja on Jumala aust ilma.
Ja igaüks on ära teeninud hukatuse.
Jumala pühadus ja Jumala õiglus nõuavad karistust.
Keegi peab lepitama inimkonna patud.
Majesteetkuritegu nõuab majesteethüvitust.
Ja kuna me oleme eksinud Jumala vastu,
siis nõutakse meilt kõige väärtuslikumat - meie hinge.
Ja ka see ei piisa meie lepitamiseks, meie pääsemiseks karistuse alt.
Kuna Jumal on ääretu, kuna Jumal on igavene,
peab ka karistus olema sama suur.
Tema armastus pani Teda ennast saama inimeseks
ja surema meie eest, lepitades sedasi me patud.
Miski muu poleks olnud piisav.
See on piisavalt suur lepitus, et Ta ise tuli maa peale
ja lepitas selle patu, mida inimkond oli teinud.
Seepärast - kui toetume Jeesuse lepitustööle,
ei pea me ka sattuma hukatusse.
Aga kui inimene ei võta pakutud päästet vastu,
siis ta peab ise maksma oma pattude eest igavesti.
Milline põrgu siis on?
Praegusel ajal oleme harjunud sellega, et Jumal on armuline.
Põrgus ei ole armu,
sest seal pole kedagi, kes võiks armu anda.
Põrgu on eraldatus Jumalast.
Seal ei ole lootust paremast; seal pole lootust, et valu lõpeb.
Seal ei saa keegi öelda, et küll see mööda läheb.
Mul oli mõni aeg tagasi kohutav hambavalu.
Keset ööd tuli meeletu hambavalu ja kui ma pikali heitsin,
muutus see veel suuremaks. Ma pidin kogu öö püsti seisma.
Õnneks oli mul valuvaigisteid, nii et võtsin piisavalt suure annuse,
et suutsin püsti seista nii, et hammas ei valutanud.
Kohe, kui aga pikali heitsin, hakkas jälle valutama.
Aga mul oli see lootus, et hommikul pääsen hambaarsti juurde.
Kohe, kui kell sai kaheksa, helistasin arstikeskusesse
ja sain aja kella 11-ks.
Ja see hammas, tarkusehammas - see viimne tarkuseraas, tõmmati välja.
Alati, kui tänapäeval hambaarsti juures käin,
tõmmatakse üks hammas välja.
Mõtle hambavalu peale, millele poleks olemas valuvaigistit;
pole olemas lootust, et pääsed hambaarsti juurde;
pole olemas lootust, et see valu lõppeb.
Korruta see valu miljoni või tuhandega.
Pole olemas und, mis parandab, pole olemas ärkamist painajast.
Piibel ütleb:
"Inimese Poeg läkitab oma inglid ja nemad koguvad tema kuningriigist
kõik pahandused ja kõik need, kes teevad, mis on käsu vastu,
ja heidavad nad tuleahju; seal on ulumine ja hammaste kiristamine."
Piibel kirjeldab põrgut tulise ahjuna,
kus surnuist ülestõusmise ihu saanud inimene põleb, põlemata lõpuni.
Küsimus on kannatustest, mida tuli kirjeldab kõige paremini.
Heebreakeelne sõna "gehenna", mis on Piiblis põrgule antud,
viitab väljaspool Jeruusalemma asuvale orule,
kuhu heideti kõik linna rämps ja ebapühad jäätmed
ja seal põles pidevalt tuli, kus põletati prügi ja loomi ja vahel ka inimesi.
Sellest sai gehenna oma nime.
Samasugune on ka põrgu - seal on igavene tuli.
Kas küsimus on füüsilisest või vaimsest kannatusest?
Konkreetne piltlik keel viitab füüsilisele kannatusele.
Kuna inimese ülestõusmisihu on füüsiline.
See pole ainult vaim,
vaid see on teistsugusest ainest kui meie praegune ihu.
Seega see on füüsiline kannatus.
Kindlasti kuulub selle juurde ka vaimset ja igavest kannatust,
üksindust, kibestumist, viha, teiste ja enese süüdistamist:
"Miks ma küll ei uskunud, kui mulle räägiti?"
Ja kindlasti see piltlik keel, mida Piibel kasutab - võrdpildid.
Nimelt, sama vähe kui saame aru sellest,
kuidas võib põleda põlemata lõpuni,
sama vähe mõistame me ka selle kannatuse olemust.
Markuse evangeeliumi 9. peatükis viitab Jeesus põrgule,
kus on kustumatu tuli ja kus nende ussid ei sure.
See on sõnadega kirjeldamatu füüsiline ja vaimne piin,
mis ei lõpe kunagi.
Ma ütlesin, et põrgus ei ole veel kedagi.
Vana Testament räägib lisaks põrgule ka manalast.
Kohast, kuhu kõik inimesed peale surma lähevad, nii head kui halvad.
Uus Testament annab täpsema pildi manalast.
Seal on kaks kohta - hukatuse manala ja paradiisi manala.
Need mõlemad on eelmaitse sellest igavesest osast,
mille Jumal annab kord inimestele viimsel kohtupäeval.
Paradiis on taeva eelmaitse, aga see pole veel taevas.
Seda taevast, kus Jumala omad veedavad igaviku,
pole isegi veel loodud.
Hukatus on eelmaitse põrgust, aga see pole veel põrgu,
kuigi see väävlijärv on ka ilmselt juba olemas.
Jeesus kirjeldas hukatust Luuka evangeeliumi 16 ptk:
"Oli üks rikas mees. See riietus purpuri ja kalli lõuendiga
ja elas iga päev rõõmsasti ja suuresti.
Aga üks vaene, Laatsarus nimi, oli maas tema värava ees täis paiseid
ja püüdis oma kõhtu täita leivaraasukestega,
mis rikka laualt kukkusid.
Ent koeradki tulid ja lakkusid tema paiseid.
Siis sündis, et vaene suri, ja inglid kandsid ta Aabrahami sülle.
Aga ka rikas suri ja maeti maha.
Ja kui ta põrgus suures valus oli ja oma silmad üles tõstis,
nägi ta Aabrahami kaugelt ja Laatsarust ta süles.
Ja tema hüüdis ning ütles: "Isa Aabraham, halasta mu peale
ja läkita Laatsarus, et ta oma sõrmeotsa kastaks vette ja jahutaks mu keelt,
sest ma tunnen suurt piina selles tuleleegis!"
Aga Aabraham ütles:
"Laps, mõtle, et sa oled hea põlve oma elus kätte saanud
ja Laatsarus nõndasamuti kurja.
Nüüd rõõmustatakse teda siin ja sina oled piinas.
Ja kõige selle lisaks on meie ja teie vahele seatud suur kuristik,
et need, kes siit tahavad minna teie juure, ei saa mitte,
ega need, kes seal on, ei saa tulla meie juure!"
Aga ta ütles: "Ma palun siis sind, isa, et sa läkitaksid tema mu isa majasse,
sest mul on viis venda - et ta kinnitaks neile,
et nemadki ei satuks siia piinapaika!" Kuid Aabraham ütles:
"Neil on Mooses ja prohvetid; kuulaku nad neid!"
Aga tema ütles: "Ei mitte, isa Aabraham,
vaid kui keegi surnuist läheks nende juure,
siis nad parandaksid meelt!"
Siis Aabraham ütles talle:
"Kui nad ei kuula Moosest ja prohveteid,
ei nad veenduks ka, kui keegi surnuist üles tõuseks!"
See pole kirjeldus põrgust, vaid selle ootesaalist.
See pole ka võrdlus, mida võib väänata ja käänata oma soovi kohaselt.
Küsimus võib olla juba juhtunust,
sest Aabraham oli siis juba teispoolsuse paradiisis.
Jeesus ei räägi täpsemini.
Igal juhul rääkis Jeesus selle näitena Jumala õiglusest.
Me võime siin ohata, et miks ülekohut ei karistata.
Miks süütud inimesed kannatavad?
Miks kurjategijad, mafioosod ja pätid ei jää vahele?
Jeesuse kohaselt saavad inimesed kord tasu vastavalt sellele,
mida nad on ära teeninud.
Hukatus on koht, kus see juhtub ja manala/surmavald on selle eelmaitse.
Rikas mees ei olnud ilmtingimata teadlik oma ükskõiksusest vaeste vastu.
Ehk ta isegi mõtles, et ta kandis hoolt vaeste eest,
andes neile jääke oma laualt.
Siin ei tooda välja ka põhjust, miks Laatsarus pääses Aabrahami sülle.
Paradiisi pääsemiseks vaevalt piisab sellest,
et keegi on vaene ja kannatab.
Jeesuse point seisnes õigluses
ja ta õpetas teispoolsusest - inimese elust peale surma.
VARAAIT
Kui istuda suvises päikesepaistes, on raske manalat ette kujutada.
Tegelikult, kui me näeksime natukestki sellest, milline see tegelikult on,
ei suudaks me seda taluda.
Teispoolsuses on kaks osakonda, seal on põrgu ja paradiis.
Ühelt poolt ei saa minna teisele poole ega vastupidi.
Siin on piir, lõhe, eraldus, mida ei saa ületada.
Jeesus ei kirjelda siin paradiisi, vaid just manalat ja räägib,
kuidas rikas mees mäletas manalas olles maapealset elu, tal oli teadlik elu.
Ta koges valu, tal olid tunded. Ta koges füüsilist ja vaimset piina,
ahistust, valu, põletust.
Talle tuli ühtäkki mure omaste pärast. Nimelt ütles ta, et kui võimalik,
saada Laatsarus rääkima omastele.
Ta arvas ikka veel, et Laatsarust võib jooksutada isegi teispoolsuses
ja et ta omaksed on kindlasti tulemas samasse kohta,
kuna nad elavad samasugust elu kui tema elas.
Aga Aabraham vastas rikkale mehele,
et kui nad ei kuula Moosest ja prohveteid,
siis ei usu nad isegi siis, kui keegi surnuist ärkaks ja tuleks rääkima.
Isegi kui me saaksime üleloomuliku ilmutuse
ja isegi kui keegi tuleks teispoolsusest rääkima, milline seal on,
siis Piibli kohaselt me ikkagi ei usuks seda.
Tõenäoliselt mitte.
Seepärast on Jumal andnud meile Piibli, mis on meile teejuhiks,
et pääseda surmavallast ja põrgust.
Piibel ütleb, et on võimalik saada oma patud andeks,
pääseda hukatusest ja manalast, uskudes Jeesusesse.
Meil on selles raamatus piisav juhis päästeks.
Sellepärast tasubki seda lugeda.
VARAAIT
Keegi pole sunnitud sattuma hukatusse. Ega ka manalasse.
Jumal on valmistanud pääste, põgenemistee, tee ellujäämiseks.
See pole mingi taskunuga, vaid see on Kristus.
Jumal näitab oma armastust me vastu sellega,
et Kristus "suri meie eest, kui me olime alles patused.
Seda kindlamini meid päästetakse tema kaudu viha eest nüüd,
kui me tema vere läbi oleme saanud õigeks."
Kui me kord peale surma seisame Jumala ees,
siis ei aita meid MacGyveri osavus.
Meid aitab ainult üks asi - tõsiasi, et Jeesus on surnud meie eest.
Ta on lepitanud need patud ja kogu meie patususe,
mille pärast oleksime kord hukatuses.
Meie eest on juba kannatatud. Meie patud on juba lepitatud.
Me ei pea sattuma igavesse kannatusse.
Kirjas Roomlastele 8:1-2 öeldakse:
"Nii ei ole nüüd enam mingit hukkamõistu neile,
kes on Kristuses Jeesuses.
Sest elu Vaimu seadus Kristuses Jeesuses
on vabastanud su patu ja surma seadusest."
Kui olen Kristuses, siis mind ei mõisteta hukka ja ma ei sattu manala põrgusse.
Mida tähendab olla Kristuses?
Mulle meenub selle koha peal alati "Kristuse lennuk".
Ma pean tõusma ja minema lennuki peale,
et sõita näiteks New Yorki.
Kui ma ei lähe selle lennuki peale,
jään vaid lennuväljale vaatama, kuidas lennuk õhku tõuseb.
Aga kui ma olen selles lennukis, siis pole sel tähtsust,
kuidas ma end tunnen või kuiväga ma kardan,
sest ma igal juhul tõusen selle lennukiga üles taevase lennuvälja poole.
Teatud ajal lennuk eraldub maapinnast ja see juhtub siis,
kui tõstejõud muutub aerodünaamika seaduse kohaselt nii suureks,
et maa külgetõmbejõud pole enam piisav lennuki maa peal hoidmiseks.
Üks seadus võidab teise ja lennuk tõuseb õhku.
Meie üle valitseb sünnipärane patu ja surma seadus, mis juhib meid hukatusse.
On olemas siiski ka teine seadus - Elu Vaimu seadus Kristuses.
Jeesus on lepitanud meie patud.
Igaüks, kes loodab Kristuse kui Asenduslepitaja peale, pääseb.
See on see seadus. Teine seadus.
Kui sa astud Kristuslennuki peale, kui usud Temasse ja loodad Ta peale,
siis Elu Vaimu seadus on vabastanud sind patu ja surma käsu alt.
Kui sa oled Kristuslennuki peal, ei satu sa põrgusse,
sa ei satu surmavallast hukatusse.
Kui sa oled Kristuses, siis sa pääsed
ja oled teel taevase lennuvälja poole.
Jeesus ise ütleb:
"Tõesti, tõesti, ma ütlen teile, kes kuuleb minu sõna ja usub teda,
kes minu on saatnud, sellel on igavene elu,
ning ta ei lähe kohtu alla, vaid on läinud surmast ellu."
Kui sa usud, et Jumal saatis oma Poja
sinu eest Kolgata keskmisele ristile surema,
siis sa oled juba läinud surmast ellu;
hukatusse viivalt teelt taevasse viivale teele.
Ükskõik, kuidas tundub.
Ainuke, mis meid hukatusest päästab, on Jeesuse lepitustöö.
Mitte miski ei eralda meid nii täiuslikult hukatusest kui Jeesuse lepitustöö.
VARAAIT
Kas sa oled Kristuses?
Kas oled astunud Kristuslennukile ja tõusnud taevase lennuvälja poole?
Jeesus tahab sind päästa. Ta ei taha, et sattuksid hukatusse.
Sul on vahend hukatusest pääsemiseks.
See on Jeesuse lepitustöö. Ma ei tahaks ja Jumal ei tahaks,
et keegi satuks hukatusse.
Sellest hoolimata saab seal olema väga palju rahvast.
Ja kui tahad, võid paluda kohe praegu Jeesusel tulla oma ellu
ja pääseda hukatusest taevasse. Palvetame koos!
Jeesus, tänu, et Sa tead ja tunned meid väga põhjalikult.
Issand, palun anna andeks mu patud, puhasta mind kõigest ülekohtust
ja ära lase mul kunagi sattuda põrgusse.
Issand, ma palun - tee mida tahes ja anna meile mida tahes,
kui me seda kaudu saame päästetud ja pääseme taevasse.
Palume seda Jeesuse nimel, aamen!
Aitäh, et olid vaatamas "Varaaita"!
Jätkame jälle kahe nädala pärast ja siis räägime taevast.
Aitäh vaatamast! Nägemist!
Tõlge: Ülle Kapanen